རྒྱ་ནག་གཞུང་གིས་ཧོང་ཀོང་ནང་གི་རང་དབང་ཅན་གྱི་སྒྲིག་འཛུགས་དང་དེབ་ཁང་།པར་སྐྲུན་ཁང་།མང་གཙོའི་ལས་འགུལ་བ་སོགས་ལ་གནོན་ཤུགས་ཆེན་པོ་སྤྲོད་བཞིན་པ་དང་བསྟུན།ཧོང་ཀོང་ནང་རྒྱ་ནག་སྐམ་ས་ཆེན་མོར་བཀག་འགོག་བྱས་པའི་དེབ་བཙོང་ཡུལ་རང་དབང་ཅན་གྱི་དེབ་ཁང་མཐའ་མ་དེ་སྒོ་བརྒྱབས་འདུགཟླ་༡༠པའི་ཚེས་༣༡ཉིན་དབྱིན་ཡུལ་གྱི་རྒྱལ་སྤྱིའི་གསར་ཁང་གྷར་ཌེན་ཐོག་ཏུ་གནས་ཚུལ་སྤེལ་གསལ།འགྲོ་བ་མིའི་ཐོབ་ཐང་ལས་འགུལ་བ་དང་པར་སྐྲུན་ཁང་ཁག་ཅིག་གིས།ཧོང་ཀོང་ནང་རང་དབང་ཅན་གྱི་དེབ་ཁང་ཆུང་ཆུང་མི་མང་གི་དེབ་ཁང་ཞེས་པ་དེ་སྒོ་བརྒྱབས་པར་སེམས་འཚབ་བྱེད་ཀྱི་ཡོད་འདུགདེ་ཡང་དེ་སྔོན་རྒྱ་ནག་སྐམ་ས་ཆེན་མོའི་ནང་དུ་བཀག་འགོག་བྱས་པའི་ཚོར་བ་རྣོན་པོའི་དེབ་མང་པོ་ཞིགཧོང་ཀོང་གི་དེབ་ཁང་ཁག་དུ་བཙོང་རྒྱུ་ཡོད་པས།རྒྱ་ནག་སྐམ་ས་ཆེན་མོའི་རྒྱ་རིགས་མང་པོ་ཞིག་གིས་གནད་དོན་བདེན་པ་ཤེས་ཆེད་དུ་དེབ་ཁང་དེ་དག་ལས་དེབ་མང་པོ་ཉོ་ཡི་ཡོད་ཀྱང་།ཕྱི་ལོ་༢༠༡༥ལོར་རྒྱ་ནག་གཞུང་གིས་ཧོང་ཀོང་གི་རང་དབང་ཅན་གྱི་དེབ་ཁང་བདག་པོ་ལྔ་བཀག་ཉར་བྱས་པའི་གནད་དོན་ལྷག་ནས་བཟུང་།རྒྱ་ནག་གཞུང་གི་ཚོར་བ་རྣོན་པོ་ཡོད་པའི་དེབ་རིགས་བཙོང་ཡུལ་དེབ་ཁང་མཐའ་མ་དེ་ཡང་སྒོ་བརྒྱབ་པའི་གནས་ཚུལ་ཐོན་ནས།སྔར་མིང་གྲགས་ཆེ་བའི་ཧོང་ཀོང་གི་རང་དབང་དེབ་ཁང་དང་པར་སྐྲུན་ཁང་ཁག་གི་དུས་སྐབས་དེ་མཇུག་བསྒྲིལ་བའི་རྣམ་པ་གསལ་པོ་ཆགས་འདུགདེབ་ཁང་དེར་རྒྱུན་དུ་བལྟ་ཀློག་བྱེད་པར་འགྲོ་མཁན་ས་གནས་མི་ཞིག་གིས།རྒྱ་ནག་གཞུང་གི་གནོན་ཤུགས་འོག་དེབ་ཁང་དེ་སྒོ་བརྒྱབས་པར་ཡིད་ཆེས་བྱེད་ཀྱི་ཡོད་པ་དང་།སྔོན་མ་ཡིན་ན་ཧོང་ཀོང་དེ་རྒྱ་ནག་སྐམ་ས་ཆེན་མོའི་མི་མང་གིས་བདེན་པ་འཚོལ་ཞིབ་ཀྱི་ཆེད་དུ་ཡོང་ས་ཞིག་ཡིན་ཡང་།དེང་སང་བཀག་འགོག་བྱས་པའི་གནད་དོན་ཁག་གི་མིང་ཡང་འདོན་རྒྱུར་ཞེད་སྣང་བྱེད་ཀྱི་ཡོད་སྐོར་བརྗོད་འདུག